In middlan Bayern is es Noadboarische vo Middlboarischn asn neadlinga Obabayern, asn neadlinga Niderbayern und as da sidlinga und sidestlinga Owerpfolz verdrengt worn. Ower aa in deane Gechadn zoingse nu mejer oder wenger noadboarische Ainfliss (noadmiddlboarische Mischdialekte). Rengschburch is zwor d Haptstod vo da Owerpfolz, ower dej Stod is seit jeher a middlboarische Sprouchinsl. Dou gült fia Sprouchkartn es gleiche wej grod gschrim, ner holt mittlboarisch-nordboarisch gmischt.